
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	29.05.2026.
	
	Nr. AMD-26-242-rs




	Par satiksmi Riharda Vāgnera ielā




Pamatojoties uz Ceļu satiksmes likuma 4.panta pirmo daļu, Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu un sabiedrības ar ierobežotu atbildību “3A” 28.05.2026. iesniegumu Nr. N-2026-05-28-001 par būvdarbiem objektā “Vāgnera teātra ēkas pārbūves projekts” (būvniecības lietas Nr. BIS-BL-356193-27911):

1. Noteikt, ka saskaņā ar satiksmes organizācijas shēmu (pielikumā):
1.1. no 02.06.2026. līdz 30.12.2026. tiek slēgta transportlīdzekļu satiksme Riharda Vāgnera ielā, Rīgā,  pie ēkas Riharda Vāgnera ielā 4;
1.2. no 02.06.2026. līdz 30.12.2026. tiks nodrošināta piebraukšana sabiedrības ar ierobežotu atbildību “3A” būvniecības transportam būvobjektā Riharda Vāgnera ielā 4 izmantojot maršrutus;
1.2.1. no Aspazijas bulvāra - Kaļķu iela - Vaļņu iela;
1.2.2. no Aspazijas bulvāra - Kaļķu iela - Riharda Vāgnera iela.

2. Par darbu veikšanu ir atbildīgs sabiedrības ar ierobežotu atbildību “3A” būvdarbu vadītājs Valērijs Terentjevs (tālrunis 22070092, e-pasts: valerijs.terentjevs@3aps.lv).

3. Sabiedrībai ar ierobežotu atbildību “3A” no 02.06.2026. līdz 30.12.2026. Riharda Vāgnera ielā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. būvdarbu izpildi.

4. Noteikt, ka transportlīdzekļu satiksmi Riharda Vāgnera ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Riharda Vāgnera ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

